《云门院》
元代·徐舫

西来宝刹几年深，寂寂松关掩白云。风里草香山麝过，雨中果熟野猿分。

楼台锁翠幽林静，钟鼓飞声下界闻。头白老僧相对坐，懒将面目看韩文。

作者简介：（ 1299—1366）元明间浙江桐庐人，字方舟，自号沧江散人。幼轻侠，好击剑、走马、蹴鞠，工诗。元行省参政苏天爵将荐之，避去。后刘基受朱元璋征，邀之同行。舫荷蓑笠以见，酌酒赋诗而别。筑室江边，终老其间。有《瑶林》、《沧江》二集。